62019CJ0371_INF
Απόφαση του Δικαστηρίου (πέμπτο τμήμα) της 18ης Νοεμβρίου 2020 –Επιτροπή κατά Γερμανίας (Επιστροφή του ΦΠΑ – Τιμολόγια)
(Υπόθεση C-371/19) (
1
)
«Παράβαση κράτους μέλους – Φορολογία – Φόρος προστιθέμενης αξίας (ΦΠΑ) – Οδηγία 2006/112/ΕΚ – Άρθρο 170 και άρθρο 171, παράγραφος 1 – Επιστροφή του ΦΠΑ σε υποκείμενους στον φόρο μη εγκατεστημένους στο κράτος μέλος επιστροφής όπου πραγματοποιούν αγορές αγαθών και υπηρεσιών ή εισαγωγές αγαθών που επιβαρύνονται με φόρο, αλλά εγκατεστημένους σε άλλο κράτος μέλος – Οδηγία 2008/9/ΕΚ – Τρόπος επιστροφής του ΦΠΑ – Άρθρα 9 και 10 – Άρθρο 15, παράγραφος 1 – Άρθρο 20 – Μη προσκόμιση του αντιγράφου τιμολογίου ή εγγράφου εισαγωγής – Συστηματική απόρριψη των ελλιπών αιτήσεων επιστροφής – Άρνηση να ζητηθεί από τον υποκείμενο στον φόρο να συμπληρώσει την αίτησή του μετά τη λήξη της προβλεπόμενης προθεσμίας για την υποβολή αιτήσεως – Αρχή της φορολογικής ουδετερότητας – Αρχή της αναλογικότητας – Παραδεκτό»
1.
Προσφυγή λόγω παραβάσεως – Απόδειξη της παραβάσεως – Η Επιτροπή φέρει το βάρος αποδείξεως – Προβολή πραγματικών περιστατικών από τα οποία προκύπτει η παράβαση – Το καθού κράτος μέλος φέρει το βάρος της αντικρούσεως – Υποχρέωση την οποία υπέχει το καθού κράτος μέλος να αποδείξει την τροποποίηση της διοικητικής πρακτικής σύμφωνα με την αιτιολογημένη γνώμη της Επιτροπής
(Άρθρο 258 ΣΛΕΕ)
(βλ. σκέψεις 65, 68, 69)
2.
Εναρμόνιση των φορολογικών νομοθεσιών – Κοινό σύστημα φόρου προστιθέμενης αξίας – Επιστροφή του φόρου στους υποκείμενους στον φόρο οι οποίοι δεν είναι εγκατεστημένοι στη χώρα – Τρόπος ασκήσεως του δικαιώματος προς επιστροφή – Υποχρέωση παροχής πρόσθετων πληροφοριών σε αίτηση επιστροφής εξόδων – Απόρριψη των αιτήσεων επιστροφής οι οποίες υποβλήθηκαν εγκαίρως, χωρίς να κληθούν προηγουμένως οι αιτούντες να συμπληρώσουν τις αιτήσεις τους διά της υποβολής αντιγράφων των τιμολογίων ή των εγγράφων εισαγωγής – Παραβίαση της αρχής της φορολογικής ουδετερότητας και της πρακτικής αποτελεσματικότητας του δικαιώματος προς επιστροφή
(Οδηγίες του Συμβουλίου 2006/112, όπως τροποποιήθηκε με την οδηγία 2008/8, άρθρα 170 και 171, και 2008/9, άρθρα 5, 10, 15 § 1 και 20 § 1)
(βλ. σκέψεις 77-84, 86-88, διατακτ. 1)
3.
Εναρμόνιση των φορολογικών νομοθεσιών – Κοινό σύστημα φόρου προστιθέμενης αξίας – Επιστροφή του φόρου στους υποκείμενους στον φόρο οι οποίοι δεν είναι εγκατεστημένοι στη χώρα – Τρόπος ασκήσεως του δικαιώματος προς επιστροφή – Υποχρέωση παροχής πρόσθετων πληροφοριών σε αίτηση επιστροφής εξόδων – Απόδειξη παραλαβής της αιτήσεως επιστροφής του φόρου χωρίς να ζητηθούν πρόσθετες πληροφορίες και πρόσθετα δικαιολογητικά έγγραφα – Παραβίαση της αρχής της προστασίας της δικαιολογημένης εμπιστοσύνης – Δεν συντρέχει
(Οδηγία 2008/9 του Συμβουλίου, άρθρα 15 § 1, 19 § 1 και 20 § 1)
(βλ. σκέψεις 96-99)
Διατακτικό
Το Δικαστήριο αποφασίζει:
1)
Η Ομοσπονδιακή Δημοκρατία της Γερμανίας, απορρίπτοντας τις αιτήσεις επιστροφής του φόρου προστιθέμενης αξίας (ΦΠΑ) οι οποίες υποβλήθηκαν πριν από τις 30 Σεπτεμβρίου του ημερολογιακού έτους που ακολουθεί την περίοδο επιστροφής, αλλά στις οποίες δεν επισυνάπτονται τα αντίγραφα των τιμολογίων ή των εγγράφων εισαγωγής που απαιτεί η νομοθεσία του κράτους μέλους επιστροφής δυνάμει του άρθρου 10 της οδηγίας 2008/9/ΕΚ του Συμβουλίου, της 12ης Φεβρουαρίου 2008, για τον καθορισμό λεπτομερών κανόνων σχετικά με την επιστροφή του φόρου προστιθέμενης αξίας, που προβλέπεται στην οδηγία 2006/112/ΕΚ, σε υποκείμενους στον φόρο μη εγκατεστημένους στο κράτος μέλος επιστροφής αλλά εγκατεστημένους σε άλλο κράτος μέλος, χωρίς προηγουμένως να καλέσει τους προσφεύγοντες να συμπληρώσουν τις αιτήσεις τους διά της υποβολής, εν ανάγκη και πέραν την ημερομηνίας αυτής, των αντιγράφων αυτών ή να παράσχουν τις απαραίτητες πληροφορίες καθιστώντας δυνατή την εξέταση των εν λόγω αιτήσεων, παρέβη, μη τηρώντας την αρχή της ουδετερότητας του ΦΠΑ καθώς και της πρακτικής αποτελεσματικότητας του δικαιώματος προς επιστροφή του ΦΠΑ σε υποκείμενους στον φόρο μη εγκατεστημένους στο κράτος μέλος επιστροφής, τις υποχρεώσεις που υπέχει από τα άρθρα 170 και 171 της οδηγίας 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας, όπως τροποποιήθηκε από την οδηγία 2008/8/ΕΚ του Συμβουλίου, της 12ης Φεβρουαρίου 2008, καθώς και από το άρθρο 5 της οδηγίας 2008/9.
2)
Απορρίπτει την προσφυγή κατά τα λοιπά.
3)
Η Ομοσπονδιακή Δημοκρατία της Γερμανίας φέρει, πέραν των δικαστικών εξόδων της, τα δύο τρίτα των εξόδων της Ευρωπαϊκής Επιτροπής.
4)
Η Ευρωπαϊκή Επιτροπή φέρει το ένα τρίτο των δικαστικών εξόδων της.
(
1
)	EE C 213 της 24.6.2019.